section_heading: RB-57F
paragraph_text: Inačica RB-57F bila je rezultat programa razvoja novog izvidničkog aviona za vrlo velike visine iz sredine šezdesetih godina prošlog stoljeća. Nakon što su zbog tehničkih nedostatak veću RB-57D morali prizemljiti tijekom 1962. američko se zrakoplovstvo obratilo tvrtki General Dynamics Corporation s molbom za razvije njihovu zamjenu. Kako se zapravo radilo o unaprijeđenom RB-57D novi je avion dobio oznaku RB-57F.<br> U odnosu na RB-57D najveća je promjena bila u potpuno novom krilu promjera 36,6 metara. Za pogon su odabrali turboventilacije motore Pratt & Whitney TF33-P-11A potiska 80 kN. Pod svakim je krilom ostavljena i mogućnost postavljana po jednog motora Pratt & Whitney J60-P-9 potiska 14,6 kN. Iako su J60-P-9 omogućavali povećanje plafona djelovanja za 833 metra, zbog uštede goriva nisu se rabili. Svaki je RB-57F mogao nositi HTAC kamere namijenjene snimanju s vrlo velikih visina. RB-57F prvi je put poletio 23. lipnja 1963. Već iste godine dva su poslana u Europu kako bi izviđali područje Istočne Njemačke. Do ožujka 1967. ukupno je napravljeno 21 RB-57F. Jedan je izgubljen 14. prosinca 1965. iznad Crnog mora. Iako se ni danas ne zna razlog pada vjeruje se da ga je oborio sovjetski protuzrakoplovni vođeni projektil zemlja-zrak. Službeno američko stajalište je da su piloti ostali bez kisika.